Θεσσαλονίκη, 26/06/2025

**Η Lidl Ελλάς επαναπροσδιορίζει τη φρεσκάδα, επενδύοντας σε αυθεντικότητα και ελληνικότητα**

**Η νέα καμπάνια της εταιρείας αναδεικνύει την ποιότητα των φρέσκων προϊόντων μέσα από ένα κινηματογραφικό αφήγημα που τιμά την ελληνική γη και τους τοπικούς παραγωγούς**

Η **Lidl Ελλάς** παρουσιάζει τη νέα της καλοκαιρινή καμπάνια **«Πραγματικά Φρέσκα στα Lidl»**, μια καινοτόμα προσέγγιση στην προβολή της φρεσκάδας, που συνδυάζει κινηματογραφική αισθητική, αυθεντικές εμπειρίες και ελληνικό φως. Η καμπάνια ξεχωρίζει για τη δημιουργική της σύλληψη, μετατρέποντας την καθημερινή εμπειρία των φρούτων και λαχανικών σε ένα οπτικοακουστικό ταξίδι αισθήσεων.

Σε 60 δευτερόλεπτα, η **Lidl Ελλάς** επαναπροσδιορίζει τον τρόπο με τον οποίο επικοινωνείται η φρεσκάδα: με υποκειμενικά πλάνα που βάζουν τον θεατή στη θέση του πρωταγωνιστή, με ήχους και εικόνες που ξυπνούν μνήμες καλοκαιριού, και με food styling που αναδεικνύει την **ποιότητα των προϊόντων**. Η καμπάνια δεν «διαφημίζει» απλώς, αλλά διηγείται μια ιστορία – μια ιστορία ελληνικής γης, καθημερινών στιγμών και αυθεντικής απόλαυσης.

Η **Lidl Ελλάς** φροντίζει τα φρούτα και τα λαχανικά της να είναι όχι μόνο φρέσκα, αλλά και να φαίνονται φρέσκα. Η εταιρεία επενδύει στρατηγικά στην **τοπική παραγωγή** και στη **διαφάνεια**, στηρίζοντας την **ελληνική γη** και τους **ανθρώπους** της. Από κάθε 10 φρούτα που διατίθενται στα καταστήματα, τα **9 προέρχονται από Έλληνες προμηθευτές**. Παράλληλα, **102 Έλληνες προμηθευτές** συμβάλλουν καθημερινά στο καλάθι του καταναλωτή, με τους **78 εξ αυτών να εξάγουν τα προϊόντα τους σε 19 χώρες του εξωτερικού**,επιφέροντας κύκλο εργασιώνπου ανέρχεταιστα **€186εκ**.

Καθημερινά, οι καταναλωτές έχουν στη διάθεσή τους πάνω από **110 επιλογές φρούτων και λαχανικών**, ενώ πραγματοποιούνται περισσότεροι από **1.600 ποιοτικοί έλεγχοι** **ετησίως**, εξασφαλίζοντας την άριστη ποιότητα και φρεσκάδα των προϊόντων.

Η **Lidl Ελλάς** συνεχίζει να καινοτομεί και να ξεχωρίζει, κατακτώντας για **δεύτερη συνεχή χρονιά** το **Best Buy Award 2024/2025** από τον διεθνή οργανισμό ICERTIAS, ως η τοπική αλυσίδα λιανικής με την καλύτερη σχέση ποιότητας-τιμής στην αντίληψη των Ελλήνων καταναλωτών.

Απολαύστε την καμπάνια εδώ.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**